**Szempontok a feladatelemzéshez**

**I. A feladat megértése**

Adatok, ismeretlenek azonosítása. Feladatok reprezentációja: ábra, táblázat, vázlat. Állítás szimbólumokkal való leírása. A feladatban előforduló fogalmakkal kapcsolatos definíciók, tételek felelevenítése, mobilizálása.

Előkészítő feladatsorozat tervezése

**II. A megoldás ötletének megtalálása, megoldási terv készítése**

Miről is van szó a feladatban? ( Saját probléma megfogalmazás)

Hogyan tudnám saját szavaimmal megfogalmazni a problémát?

Hogyan tudom a problémát ismert fogalmak segítségével érthetőbben esetleg egyszerűbben megfogalmazni? Hogyan szemléltethető a probléma, illetve hogyan vázolható, ábrázolható másképpen? (heurisztikus segédeszközök)

Oldottam már meg hasonló problémá(ka)t? Hogyan? (Analógia elve)

Milyen részproblémákra bontható a probléma? (Felosztás elve)

Milyen már megoldott problémára tudom a probléma egyes részeit visszavezetni? (Visszavezetés elve)

Lehetséges a problémát specializálni? (Redukálás elve)

Milyen feladattípusról van szó?

Mire lehet a megadott adatokból következtetni? (Célirányos okoskodás)

Miből lehet a keresett mennyiséget meghatározni? Miből következik a bizonyítandó állítás?

Hogyan néznek ki a további lépéseim?

**III. A megoldási terv végrehajtása**

Várható tanulói hibák (típushibák) az alkalmazott algoritmusok, eljárások végrehajtásával kapcsolatban. Lépések jogosságának ellenőrzése. (Indoklások)

**IV. Visszatekintés, reflexió**

Diszkusszió, megoldások száma.

Az eredmények interpretálása, értelmessége.

Milyen új dolgot tanultam? A megoldási stratégia kiemelése.

Milyen hiányosságokat fedeztem fel a tudásomban?

Milyen új megoldási eljárást lehetett felismerni a megoldott problémával kapcsolatban?

Többféle megoldás lehetősége, megoldások összehasonlítása. (Felhasznált ismeretek mennyisége, bonyolultsága, az ötlet szokatlansága, mesterkéltsége)

Melyik megoldási mód illik legjobban a problémához?

**A feladat megoldásával kapcsolatos személyes élményei, nehézségei. Hogyan jutott az AHA élményhez?**